CELEX: 32021D2075
Language: lt
Date: 1637798400000
Title: Tarybos sprendimas (BUSP) 2021/2075 2021 m. lapkričio 25 d. kuriuo iš dalies keičiamas Sprendimas (BUSP) 2020/979, kuriuo remiamas tarptautiniu mastu pripažintos ginklų ir šaudmenų valdymo patvirtinimo pagal atviruosius tarptautinius standartus sistemos rengimas

2021 11 26   
               
               
                  LT
               
               
                  Europos Sąjungos oficialusis leidinys
               
               
                  L 421/72
               
            
         TARYBOS SPRENDIMAS (BUSP) 2021/2075
         2021 m. lapkričio 25 d.
         kuriuo iš dalies keičiamas Sprendimas (BUSP) 2020/979, kuriuo remiamas tarptautiniu mastu pripažintos ginklų ir šaudmenų valdymo patvirtinimo pagal atviruosius tarptautinius standartus sistemos rengimas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2020 m. liepos 7 d. Taryba priėmė Sprendimą (BUSP) 2020/979 (1), kuris numato du projekto etapus. I etapą sudaro atlikta tarptautiniu mastu pripažintos ginklų ir šaudmenų valdymo patvirtinimo sistemos rengimo galimybių studija;
                  
               
                     (2)
                  
                  
                     Sprendime (BUSP) 2020/979 numatyta, kad projekto II etapo įgyvendinimas –ginklų ir šaudmenų valdymo patvirtinimo sistemos rengimo koncepcijos parengimas – gali būti įgyvendinimas, jei tam pritaria Taryba, remdamasi galimybių studijos rezultatais;
                  
               
                     (3)
                  
                  
                     studija, kuriai įgyvendinti leidimas suteiktas Sprendimu (BUSP) 2020/979, patvirtino galimybę parengti ginklų ir šaudmenų valdymo patvirtinimo sistemą ir išryškino kelis elementus, kuriuos reikės apsvarstyti siekiant šią koncepciją įgyvendinti. II etapas apims siūlomos ginklų ir šaudmenų valdymo patvirtinimo sistemos struktūros parengimą ir šios sistemos rengimo planą. Tais rezultatais bus remiamasi ir vadovaujamasi ateityje dedant pastangas sukurti ginklų ir šaudmenų valdymo patvirtinimo sistemą;
                  
               
                     (4)
                  
                  
                     Remdamasi I etape parengtos galimybių studijos rezultatais, Taryba turėtų nuspręsti suteikti leidimą įgyvendinti projekto II etapą;
                  
               
                     (5)
                  
                  
                     Sprendimas (BUSP) 2020/979 netenka galios po 14 mėnesių nuo 3 straipsnio 4 dalyje nurodyto finansavimo susitarimo sudarymo dienos, nebent Taryba nuspręstų sprendimą pratęsti, kad būtų galima įgyvendinti projekto II etapą;
                  
               
                     (6)
                  
                  
                     Sprendimo (BUSP) 2020/979 1 straipsnyje nurodytos veiklos tęsimas iki 2022 m. lapkričio 30 d. neturi jokių pasekmių finansinių išteklių atžvilgiu;
                  
               
                     (7)
                  
                  
                     Sprendimas (BUSP) 2020/979 turėtų būti iš dalies atitinkamai pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2020/979 iš dalies keičiamas taip:
            
                        1)
                     
                     
                        1 straipsnio 1 dalies antra pastraipa pakeičiama taip:
                        „Projektą sudaro du etapai – I etapas ir II etapas.
                        
                                    —
                                 
                                 
                                    I etape, pirmaisiais įgyvendinimo metais, atlikta tarptautiniu mastu pripažintos ginklų ir šaudmenų valdymo patvirtinimo sistemos rengimo galimybių studija, kurioje išnagrinėtos tinkamos rizikos ir kokybės vertinimo metodikos ir priemonių pasirinkimo galimybės,
                                 
                              
                                    —
                                 
                                 
                                    II etape, remiantis I etapo galimybių studijos rezultatais, parengiama ginklų ir šaudmenų valdymo patvirtinimo sistemos rengimo koncepcija.“
                                 
                              
                  
                        2)
                     
                     
                        3 straipsnio 2 dalis pakeičiama taip:
                        
                                    „2.
                                 
                                 
                                    Suma, skirta projekto I etapui padengti, yra 821 872 EUR. Suma, skirta projekto II etapui padengti, yra 820 237 EUR.“
                                 
                              
                  
                        3)
                     
                     
                        5 straipsnis pakeičiamas taip:
                        
                           „5 straipsnis
                           Šis sprendimas įsigalioja jo priėmimo dieną.
                           Šis sprendimas nustoja galioti 2022 m. lapkričio 30 d.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 25 d.
            
               
                  Tarybos vardu
               
               
                  Pirmininkas
               
               Z. POČIVALŠEK
            
         
         
            (1)  2020 m. liepos 7 d. Tarybos sprendimas (BUSP) 2020/979, kuriuo remiamas tarptautiniu mastu pripažintos ginklų ir šaudmenų valdymo patvirtinimo pagal atviruosius tarptautinius standartus sistemos rengimas (OL L 218, 2020 7 8, p. 1).